Կոռուպցիայի դեմ պայքարի բեմականացմանը ձեռնամուխ եղավ անձամբ Սերժ Սարգսյանը: Որպես նախաբան՝ նա հրապարակավ ընդունեց, որ «Հայաստանում կոռուպցիան ազգային անվտանգության սպառնալիք է»՝ բացեիբաց կրկնելով ԱՄՆ-ի եւ Եվրոպայի ներկայացուցիչների բազմիցս հնչեցրած թեզը: Հետո հավաքեց տեղական ինքնակառավարման մարմինների ղեկավարներին եւ բացատրեց նրանց, թե ժողովրդի ու երկրի համար ինչքան վատ բան է գողանալը: Բայց ամենից շատ նա սկսեց խոսել ապագայի մասին ու միայն՝ ապագայի: Հեռավոր եւ մոտակա: Խոսում էր այնպես, ասես ինքն է արդեն ղեկավարում այդ ապագան: Համենայն դեպս՝ բոլորին հասկանալ էր տալիս, որ ինքը չի տեսնում երկրի այդ ապագան առանց իրեն: Մնացյալ մասը հասարակությանն ու աշխարհին բացատրեցին ՀՀԿ-ի իր ռահակիցները՝ Սերժ Սարգսյանը միակն է եւ անփոխարինելին, ու առանց նրա... ոչ մի քայլ: